
Na podlagi 50. člena Zakona o sodiščih (Uradni list RS, št. 94/07 – uradno prečiščeno besedilo, 45/08, 96/09, 86/10 – ZJNepS, 33/11, 75/12 – ZSPDSLS-A, 63/13, 17/15, 23/17 – ZSSve, 22/18 – ZSICT, 16/19 – ZNP-1, 104/20 in 203/20 – ZIUPOPDVE) minister za pravosodje izdaja


P R A V I L N I K
[bookmark: _Hlk77772051]o nagradi in povračilu stroškov sodnikom porotnikom


1. člen
(vsebina)

[bookmark: _Hlk52265623](1) Ta pravilnik ureja nagrado in povračilo stroškov sodnikom porotnikom za sodelovanje pri sojenju.

(2) Stroški po tem pravilniku obsegajo:
– potne stroške,
– stroške za prehrano in
– nadomestilo plače ali izgubljenega zaslužka.


2. člen
(nagrada)

(1) Sodniku porotniku pripada nagrada v višini tri eure bruto za vsake začete pol ure sodelovanja pri sojenju.

(2) Minister, pristojen za pravosodje, lahko glede na rast cen življenjskih potrebščin v Republiki Sloveniji, ki jo ugotavlja Statistični urad Republike Slovenije, ali glede na rast plač sodnikov uskladi višino nagrade, določene v prejšnjem odstavku, ko rast cen življenjskih potrebščin ali rast plač sodnikov v času od uveljavitve zadnjega zvišanja preseže deset odstotkov.


3. člen
(povračilo potnih stroškov)

(1) Potni stroški obsegajo stroške za prevoz z javnimi prevoznimi sredstvi ali stroške za prevožene kilometre z lastnim prevoznim sredstvom.

(2) Potni stroški obsegajo stroške prihoda od kraja stalnega ali začasnega prebivališča sodnika porotnika (v nadaljnjem besedilu: prebivališče) do sedeža sodišča ali zunanjega oddelka sodišča ali kraja, kjer opravlja funkcijo sodnika porotnika, in vrnitve od tega sedeža ali kraja do njegovega prebivališča. 

(3) Potni stroški se povrnejo za potovanje po najkrajši poti in z najcenejšim javnim prevoznim sredstvom. 

(4) Višina stroškov za prevoz se ugotavlja z vozovnico ali na drug primeren način.

(5) Če ni možnosti prevoza z javnim prevoznim sredstvom, se sodniku porotniku prizna kilometrina za razdaljo po najkrajši poti od kraja njegovega prebivališča do sedeža sodišča ali zunanjega oddelka sodišča ali kraja, kjer opravlja funkcijo sodnika porotnika.

(6) Stroški za prevožene kilometre se povrnejo tudi, če javno prevozno sredstvo ne vozi ob primernem času ali je bilo treba iz kakšnega drugega upravičenega vzroka opustiti vožnjo z javnim prevoznim sredstvom.

(7) Kilometrina se odmeri na način in v višini, ki veljata za sodnike za prevoz na delo in z dela. Ob kilometrini se sodniku porotniku povrnejo tudi drugi stroški, ki so mu nastali zaradi uporabe lastnega prevoznega sredstva za prevoz do sedeža sodišča ali zunanjega oddelka sodišča ali kraja, kjer opravlja funkcijo sodnika porotnika, in jih sodnik porotnik izkaže s pisnim dokazilom.

(8) Če je bilo motorno vozilo v uporabi za večje število sodnikov porotnikov, se v primeru iz petega in šestega odstavka lahko povračilo potnih stroškov uveljavlja le enkrat.


4. člen
(povračilo stroškov za prehrano)

(1) Stroški za prehrano se sodniku porotniku priznajo v obliki dnevnice.

(2) Pravico do dnevnice ima sodnik porotnik, ki ima prebivališče zunaj kraja sedeža sodišča ali zunanjega oddelka sodišča ali če opravlja funkcijo sodnika porotnika zunaj kraja sodišča ali zunanjega oddelka sodišča.

(3) Dnevnica se odmeri na način in v višini, ki sta določena za odmero dnevnice za sodnike.


5. člen
(nadomestilo plače)

(1) Sodnik porotnik, ki je zaposlen in zaradi opravljanja funkcije odsoten z dela, ima na podlagi potrdila sodišča pravico do nadomestila plače.

(2) Delodajalec sodniku porotniku izplača nadomestilo plače, sodišče pa nato delodajalcu povrne znesek, ki ustreza višini nadomestila plače na podlagi pisnega obračuna s priloženimi dokazili o višini plače sodnika porotnika in izplačanem nadomestilu.


6. člen
(nadomestilo izgubljenega zaslužka)

Samostojnemu podjetniku ali osebi, ki samostojno opravlja dejavnost kot poklic, pripada nadomestilo za izgubljeni zaslužek v višini, ki se določa po sodni odmeri glede na povprečni dnevni zaslužek v ustreznem poklicu glede na čas opravljanja funkcije sodnika porotnika.


7. člen
(predložitev zahtevka)

(1) Sodnik porotnik predloži zahtevek za nagrado in povračilo stroškov ter ustrezna dokazila za uveljavljanje le-teh takoj po končani obravnavi, najpozneje pa v osmih dneh po obravnavi na obrazcu iz Priloge 1, ki je sestavni del tega pravilnika.

(2) Sodniku porotniku, ki ima pravico do nadomestila plače, sodišče izda potrdilo o sodelovanju pri sojenju v okviru opravljanja funkcije sodnika porotnika.


8. člen
(sklep predsednika senata)

(1) Sklep o nagradi in povračilu stroškov ter nadomestilu plače ali izgubljenega zaslužka sodnika porotnika izda predsednik senata, v katerem je sodnik porotnik sodeloval, na obrazcu iz Priloge 2, ki je sestavni del tega pravilnika.

(2) Izplačilo nagrade in povračila sredstev ter nadomestila plače ali izgubljenega zaslužka se izvrši na podlagi sklepa predsednika senata.


9. člen
(izplačevanje sredstev)

(1) Nagrade in povračila stroškov se izplačujejo iz proračunskih sredstev sodišča na transakcijski račun sodnika porotnika, obračunani davki in druge dajatve pa na ustrezne račune javnih sredstev.

(2) Nadomestila plače ali izgubljenega zaslužka se izplačujejo iz proračunskih sredstev sodišča na račun prejemnika.


PREHODNA IN KONČNI DOLOČBI


10. člen
(prehodna ureditev za uveljavljanje povračila nagrade in stroškov)

Za sodelovanje sodniku porotniku, ki je bilo opravljeno pred uveljavitvijo tega pravilnika, se za uveljavljanje, obračunavanje in izplačilo sredstev uporabljajo določbe Pravilnika o nagradi in povračilu stroškov sodnikom porotnikom (Uradni list RS, št. 88/01 in 79/08). 


11. člen
(prenehanje veljavnosti)

Z dnem uveljavitve tega pravilnika preneha veljati Pravilnik o nagradi in povračilu stroškov sodnikom porotnikom (Uradni list RS, št. 88/01 in 79/08).


12. člen
(začetek veljavnosti)

Ta pravilnik začne veljati petnajsti dan po objavi v Uradnem listu Republike Slovenije.


Št. 007-340/2021
Ljubljana, 
EVA 2021-2030-0032

             Marjan DIKAUČIČ
                                                                                           minister
				                           za pravosodje


PRILOGA 1: Zahtevek za nagrado in povračilo stroškov


ZAHTEVEK ZA NAGRADO IN POVRAČILO STROŠKOV


__________________________________, po statusu _______________________ (zaposlen/upokojen), stanujoč                                        __________________________________, DŠ _________________, številka transakcijskega računa ___________________________, odprtega pri banki __________________________, sem sodeloval kot sodnik porotnik na obravnavah pri _____________________________________________, dne _______________ od _______________ do  _______________ ure.


Prosim, da se mi prizna in izplača:

I. NAGRADA (bruto)
	število 1/2  ur
	višina nagrade za 1/2  ure v EUR
	skupaj   EUR

	
	
	



II. POVRAČILO STROŠKOV
a) Potni stroški (neto)
	za razdaljo od / do
	skupaj EUR

	
	



b) Kilometrina
	za razdaljo od / do
	skupaj km
	cena za 1 km
	skupaj  EUR

	
	
	
	




c)  Stroški prehrane (dnevnice)
	višina dnevnice za ________ur
	skupaj EUR

	
	




Izdano potrdilo zaradi povračila nadomestila plače:  da     ali       ne


	Izjavljam, da sem bil v času opravljanja storitev vključen v pokojninsko in invalidsko zavarovanje za polni delovni čas:
  da  -  ne




V ______________, ___________________


Podpis ___________________________






PRILOGA 2: Sklep predsednika senata

SKLEP PREDSEDNIKA SENATA

Za sodelovanje sodnika porotnika ___________________________ pri sojenju dne ________________ v skladu z določbami Pravilnika o nagradi in povračilu stroškov sodnikom porotnikom (Uradni list RS, št. _________).


odmerim
	1. nagrada  (bruto)
	EUR

	2. potni stroški  (neto)
	EUR

	3. kilometrina  (neto)
	EUR

	4. stroški za prehrano (neto)
	EUR

	5. SKUPAJ:                                                                     
	EUR



in
o d r e d i m

Od celotnega bruto zneska se obračuna akontacija dohodnine ter_____ % prispevka za zdravstveno zavarovanje (ZZS).
Porotnikom, ki v času opravljanja storitve niso bili obvezno invalidsko in pokojninsko zavarovani, se obračuna tudi _____ % prispevka za pokojninsko in invalidsko zavarovanje (PIZ). Neto nagrada in neto stroški se nakažejo na osebni račun sodnika porotnika, akontacija dohodnine, prispevek ZZS in prispevek PIZ pa na ustrezne račune javnih sredstev.
Od predlaganega celotnega bruto izplačila se obračuna in na ustrezne račune javnih sredstev izplača jih _____ % prispevka PIZ ter ____ % prispevka za poškodbe pri delu, ki izplača izplačevalec dohodka, to je sodišče.

Nadomestilo plače delodajalcu sodnika porotnika ali izgubljenega zaslužka samostojnemu podjetniku ali osebam, ki samostojno opravljajo dejavnost kot poklic, bo sodišče na podlagi pisnega obračuna s priloženimi dokazili o višini plače sodnika porotnika in izplačanem nadomestilu nakazalo na račun delodajalca ali samostojnega podjetnika ali osebe, ki samostojno opravlja dejavnost kot poklic.
  _____________, _____________                                                 					    
							        Predsednik senata:
         							         ____________________
